Diari Oficial de la Generalitat Valenciana


Sumari del DOGV 5014, del 26-05-2005 (2005/5961)

Informació pública de l'alternativa tècnica de programa d'actuació integrada de la unitat d'execució Mas de Clarà II de Borriol.
--------------------------------------------------------------------------------------------------------------------------------

### Dades del document

Número de DOGV
:   5014

Data del DOGV
:   26-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5961


Organisme emissor
:   Agrupació d'Interés Urbanístic Mas de Clara Ii de Borriol

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució Mas de Clarà II de Borriol. [2005/F5961]
  
L'Agrupació d'Interés Urbanístic Mas de Clarà II de Borriol ha formulat alternativa tècnica de programa d'actuació integrada de la unitat d'execució Mas de Clarà II de Borriol, que conté memòria justificativa de l'actuació que es pretén escometre, projecte de pla parcial, projecte d'urbanització, document d'homologació i informe d'impacte ambiental, tot a l'empara del que s'establix en els articles 45, 46, 48, 52 i 53 de la llei esmentada.
  
De conformitat amb els articles 48.1.c), 50.2.B), 52 i 53 de la llei esmentada, se sotmeten els documents esmentats, junt amb els estatuts de l'agrupació i acords socials, a informació pública pel termini de 20 dies hàbils a partir de l'endemà de la publicació d'este anunci en el Diari Oficial de la Generalitat Valenciana. Durant este termini es podran presentar, davant del Registre General de l'Ajuntament de Borriol, tant al·legacions com alternatives tècniques que pretenguen competir amb la que s'exposa al públic. Així mateix, durant els 10 primers dies es podrà sol·licitar una pròrroga del termini en les condicions que s'assenyalen en l'article 46.4 de la referida llei.
  
En el mateix termini de 20 dies, qualsevol:
  
a) Podrà consultar els documents indicats i protocol·litzats a la notaria de Manuel Alegre González, situada al carrer de Ruiz Zorrilla, 1, pis 2n, 3r i 4t, de Castelló de la Plana, en els dies hàbils i hores de despatx.
  
b) Podrà comparéixer a la dita notaria per a obtindre còpia de l'acta de protocol·lització dels projectes o sol·licitar que se li exhibisca esta.
  
c) Podrà consultar la documentació esmentada, així com l'expedient administratiu, amb la referència Mas de Clarà II, als Servicis Tècnics/Urbanisme, situats a la plaça de la Font, s/n, de l'Ajuntament de Borriol, els dies hàbils en horari d'atenció al públic.
  
Així mateix, mitjançant el present anunci, segons el que es preceptua en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament de Borriol.
  
Cosa que es fa pública perquè se'n prenga coneixement general i als efectes oportuns.